Diari Oficial de la Generalitat Valenciana


Sumari del DOGV 3221, del 14-04-1998 (1998/2347)

Informació pública del concurs per a l'aportació de capital privat per a la constitució d'una societat d'economia mixta en forma de societat anònima que prestarà el servei de promoció d'habitatge i sòl.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3221

Data del DOGV
:   14-04-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/2347


Organisme emissor
:   Ajuntament de les Alqueries

Tipus de document
:   Anunci

Informació pública del concurs per a l'aportació de capital privat per a la constitució d'una societat d'economia mixta en forma de societat anònima que prestarà el servei de promoció d'habitatge i sòl. [1998/M2347]
  
L'Ajuntament d'Alquerías del Niño Perdido ha resolt convocar concurs d'iniciatives per a assegurar la lliure concurrència i la igualtat d'oportunitats en l'aportació de capital privat per a la constitució d'una societat d'economia mixta en forma de societat anònima que prestarà el servei de promoció d'habitatge i sòl.
  
Primer. Objecte
  
La selecció dels socis que conformaran el capital privat de la societat mercantil d'economia mixta, a constituir per a la gestió de les actuacions urbanístiques, edificatives i de promoció. En concret se seleccionaran dos socis que reunisquen les següents característiques:
  
1. Per a les accions de la classe B, una empresa promotora d'habitatges i sòl, amb àmplia experiència en la construcció d'habitatges protegits i desenvolupament/urbanització de sòl.
  
2. Per a les accions de la classe C, una entitat financera que preferentment es trobe establida a la localitat.
  
Segon. Capital social de procedència privada
  
El pressupost total del capital privat ascendeix a la quantitat de nou milions de pessetes (9.000.000 PTA) equivalent al 45% del capital social, prenent com a base a la següent distribució:
  
1. 70 accions de la classe B, per un valor de set milions de pessetes (7.000.000 PTA).
  
2. 20 accions de la classe C, per un valor de dos milions de pessetes (2.000.000 PTA).
  
Tercer. Plec de condicions
  
El concurs d'iniciatives es regirà pel plec de condicions que estarà exposat al públic, durant el termini de presentació de proposicions, a l'Ajuntament d'Alquerías del Niño Perdido, plaça de la Segregació.
  
Quart. Garantia provisional
  
Ascendirà a la quantitat de 500.000 pessetes, que s'hauran d'ingressar en la caixa de la corporació en qualsevol de les formes que disposa l'article 36 de la Llei de Contractes de les Administracions Públiques.
  
Cinqué. Model de proposició
  
La proposició s'ajustarà al model que figura com a annex 1 al plec de condicions a la documentació complementària a què fa referència aquest.
  
Sisé. Presentació de proposicions
  
Es presentaran en la Secretaria de l'Ajuntament, dins dels 26 dies naturals següents, a comptar des de l'última publicació del present anunci, remesa als següents mitjans de difusió: Diari Oficial de la Generalitat Valenciana, Butlletí Oficial de la Província de Castelló, periòdic Mediterráneo de Castelló i periòdic El País.
  
Seté. Obertura de les proposicions
  
Tindrà lloc el sisé dia hàbil següent al de la finalització del termini de presentació de proposicions al saló de sessions de l'Ajuntament a les 12.00 hores.
  
Vuité. Les despeses de publicació
  
Seran de compte de l'adjudicatari del present concurs, en funció de la seua participació, el cost dels anuncis en els butlletins oficials i periòdics indicats.